Μείναμε στο σπίτι της Μαρίας και περάσαμε τέλεια.
Ενώ φτάσαμε στο σπίτι 3:30 το πρωί μας υποδέχθηκε ο αδερφός της Μαρίας, ο Γιάννης. Όταν μπήκαμε στο σπίτι είδαμε ότι είναι σαν τις φωτογραφίες και ακόμη καλύτερο, άστραφτε από καθαριότητα!!
Στο σπίτι υπάρχει μια μεγάλη βεράντα η οποία έχει μια τραπεζαρία και μια κούνια όπου και χαλαρώναμε στις απογευματινές και βραδινές ώρες επιστρέφοντας από τις εξορμήσεις μας. Στο μπαλκόνι του σπιτιού υπάρχει μια ξύλινη τραπεζαρία όπου απολαμβάναμε τον πρωινό μας καφέ δίπλα στον καταπράσινο κήπο, αφού το μπαλκόνι αυτό φημίζεται για την δροσιά που υπάρχει το πρωί. Πρέπει να επισημάνουμε ότι στην πρωινή αλλά και απογευματινή χαλάρωση έπαιζε σημαντικό ρόλο η άπλετη θέα.
Το σπίτι έχει όλες τις ανέσεις, δεν λείπει τίποτα και γι αυτό το λόγω είχαμε την εντύπωση ότι ήταν το δικό μας σπίτι. Υπαρχει ένα ποδοσφαιράκι στο σαλόνι όπου περνούσε ευχάριστα η ώρα μας διασκεδάζοντας οι μικροί αλλά και οι μεγάλοι.
Η τοποθεσια καταπληκτική, καθώς το χωριό είναι τόσο γραφικό, ήσυχο και όμορφο βριεσκεται ακριβώς στη μέση του νησιού με αποτέλεσμα να είμαστε σε διάφορες τοποθεσίες σε λίγα μόλις λεπτά. Φάγαμε στις φημισμένες τραβέρσες του χωριού, κάναμε βόλτα στην πλατεία. Με το αυτοκίνητο επισκεφτήκαμε την παραλια Αφάντου, αλλά και την Παναγία Τσαμπίκα, όπου απέχουν 15 λεπτά από το σπίτι.
Η Μαρια και η οικογένεια της φρόντισε να μην μας λείψει τίποτα μας έδωσαν συμβουλές που να πάμε. Είναι πολλοί φιλικοί και φιλόξενοι οικοδεσπότες, νιώσαμε να να πήγαμε διακοπές στο σπίτι του καλύτερου μας φίλου!!
Όλα ήταν τέλεια στο σπίτι της Μαρίας!!
Γιάννη και Μαρία σας ευχαριστούμε, σίγουρα θα έρθουμε ξανά στο σπίτι σας. Το προτείνουμε ανεπιφύλακτα και σε αλλά άτομα!!